ddrg/super_eurlex huggingface dataset:
Odločba Komisije

z dne 19. julija 1991

o računalniškem omrežju za povezavo med veterinarskimi organi (Animo)

(91/398/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 91/68/EGS [2], in zlasti člena 20(1) Direktive,

ker je zaradi prihodnjega uresničevanja notranjega trga za žive živali in nekatere proizvode ter zaradi opustitve veterinarskih pregledov na notranjih mejah treba v skladu s členom 20(1) Direktive 90/425/EGS vzpostaviti računalniško omrežje za povezavo med veterinarskimi organi, splošno znano kot "Animo";

ker je najprej treba določiti temeljna načela splošne strukture računalniške mreže; ker bodo potrebne izvedbene določbe sprejete naknadno glede na navedena načela v skladu s členom 20(3) Direktive 90/425/EGS;

ker bo računalniško omrežje ob upoštevanju člena 4(2) Direktive 90/425/EGS, člena 4(5) Direktive Sveta 90/675/EGS z dne 10. decembra 1990 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav [3], in obveznosti, ki jih bodo morale izpolnjevati mejne kontrolne točke, pristojne za preglede živih živali, ki prihajajo iz tretjih držav, morala povezati centralne organe držav članic, določene lokalne oblasti in mejne kontrolne točke;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V tej odločbi "enota" pomeni:

- kateri koli pristojni centralni organ države članice,

- kateri koli lokalni organ države članice, določen kot tak za računalniško mrežo,

- katero koli mejno kontrolno točko, kakor je opredeljena v členu 2(2)(g) Direktive 90/675/EGS,

- katero koli mejno kontrolno točko, pooblaščeno za opravljanje veterinarskih pregledov živali, ki prihajajo v Skupnost iz tretjih držav.

Člen 2

1. Vsaka enota je povezana z računalniško veterinarsko mrežo.

2. Vsaka enota ima naslednjo opremo:

- mikroračunalnik z operacijskim sistemom MS-DOS ali UNIX,

- modem, ki omogoča modulacijo in demodulacijo informacij, ki potujejo po telefonskih linijah ali katerih koli drugih linijah visoke hitrosti,

- tiskalnik,

- enako komunikacijsko programsko opremo in enako uporabniško programsko opremo, ki vsaki enoti omogoča, da je priključena na računalniško veterinarsko mrežo.

Člen 3

Ta odločba je naslovljena na države članice.

V Bruslju, 19. julija 1991

Za Komisijo

Ray Mac Sharry

Član Komisije

[1] UL L 224, 18.8.1990, str. 29.

[2] UL L 46, 19.2.1991, str. 19.

[3] UL L 373, 31.12.1990, str. 1.

--------------------------------------------------
Odločba Komisije

z dne 5. septembra 1990

o odobritvi odstopanja Italiji in določitvi enakovrednih zdravstvenih pogojev, ki jih je treba upoštevati v zvezi z razkosavanjem svežega mesa

(90/469/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 64/433/EGS z dne 26. junija 1964 o zdravstvenih problemih, ki vplivajo na trgovino s svežim mesom v Skupnosti [1], kakor je bila nazadnje spremenjena z Direktivo 89/662/EGS [2], in zlasti člena 13 Direktive,

ker je po členu 13 Direktive 64/433/EGS v skladu s postopkom iz člena 16 odstopanja od odstavka 45(c) Priloge I mogoče na zahtevo odobriti vsaki državi članici, ki ponudi podobna jamstva; ker je treba s temi odstopanji določiti zdravstvene pogoje, ki so vsaj enakovredni pogojem iz navedene Priloge;

ker so organi Italije v teleksu z dne 20. aprila 1990 Komisiji predložili zahtevo za odstopanje od odstavka 45(c) Priloge I k Direktivi 64/433/EGS za razkosavanje svežega mesa goveda, ovac in prašičev; ker so v tej zahtevi predlagani zdravstveni pogoji; ker morajo biti zdravstveni pogoji, ki so določeni kot nadomestilo v zvezi z zahtevanim odstopanjem glede razkosavanja svežega mesa, vsaj enakovredne razmeram iz odstavka 45(c) Priloge I k Direktivi 64/433/EGS;

ker so zdravstveni pogoji, ki jih je predlagala Italija, enakovredni pogojem iz odstavka 45(c) Priloge I k Direktivi 64/433/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ne glede na odstavek 45(c) Priloge I k Direktivi 64/433/EGS lahko Italija odobri razkosavanje svežega mesa goveda, ovac in prašičev pod pogoji iz Priloge k tej odločbi.

Člen 2

Ta odločba je naslovljena na države članice.

V Bruslju, 5. septembra 1990

Za Komisijo

Ray Mac Sharry

Član Komisije

[1] UL 121, 29.7.1964, str. 2012/64.

[2] UL L 395, 30.12.1989, str. 13.

--------------------------------------------------

PRILOGA

POSEBNI POGOJI ZA RAZKOSAVANJE TRUPOV GOVEDA, OVAC IN PRAŠIČEV

1. Trupi se iz prostorov za klanje po ohladitvi v hladilnih prostorih, kjer zrak, ki prihaja iz uparjalnikov, doseže tako temperaturo, da je mogoče trupe goveda v 48 urah, trupe ovac in prašičev pa v 20 urah, ohladiti na notranjo temperaturo + 7 °C, prenesejo v prostore za razkosavanje, kjer temperatura ne preseže + 12 °C in ki se nahajajo v isti skupini zgradb kot hladilnice.

2. Meso se prenese v eni sami fazi.

3. Trupi se prinesejo v prostor za razkosavanje in izkostijo, še preden dosežejo notranjo temperaturo + 7 °C, če se razkosavanje izvrši 48 ur po zakolu v primeru trupov goveda in 20 ur v primeru trupov ovac in prašičev.

4. Čas, ki preteče med vnosom mesa v prostor za razkosavanje in naknadnim hlajenjem, ne presega 60 minut.

5. Ko je meso razkosano in pakirano, ga je treba prenesti v ustrezne hladilne prostore.

--------------------------------------------------
Sklep Sveta

z dne 26. februarja 1990

o sklenitvi Sporazuma v imenu Evropske gospodarske skupnosti med Evropsko gospodarsko skupnostjo in Evropsko skupnostjo za atomsko energijo ter Zvezo sovjetskih socialističnih republik o trgovini in trgovinskem in gospodarskem sodelovanju

(90/116/EGS)

SVET EVROPSKIH SKUPNOSTI JE –

ob upoštevanju Pogodbe o ustanovitvi Evropske gospodarske skupnosti in zlasti členov 113 in 235 te pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je sklenitev Sporazuma med Evropsko gospodarsko skupnostjo in Evropsko skupnostjo za atomsko energijo ter Zvezo sovjetskih socialističnih republik o trgovini in trgovinskem in gospodarskem sodelovanju potrebna za doseganje ciljev Skupnosti na področju zunanjih gospodarskih odnosov; ker mora ta sporazum potrditi Evropska gospodarska skupnost;

ker kaže, da nekateri ukrepi gospodarskega sodelovanja iz Sporazuma presegajo pooblastila, določena v Pogodbi, zlasti tista, ki so navedena na področju skupne trgovinske politike,

SKLENIL:

Člen 1

Sporazum med Evropsko gospodarsko skupnostjo in Evropsko skupnostjo za atomsko energijo ter Zvezo sovjetskih socialističnih republik o trgovini ter trgovinskem in gospodarskem sodelovanju se odobri v imenu Evropske gospodarske skupnosti.

Besedilo sporazuma je priloženo temu sklepu [2].

Člen 2

Predsednik Sveta v imenu Evropske gospodarske skupnosti pošlje uradno obvestilo, kot je predvideno v členu 25 Sporazuma.

Člen 3

V skupnem odboru, ustanovljenem na podlagi člena 22 Sporazuma, Skupnost zastopa Komisija, ki ji pomagajo predstavniki držav članic.

Člen 4

Ta sklep začne veljati dan po objavi v Uradnem listu Evropskih skupnosti.

V Bruslju, 26. februarja 1990

Za Svet

Predsednik

M. Smith

[1] Mnenje z dne 14. februarja 1990 (še neobjavljeno v Uradnem listu).

[2] UL L 68, 15.3.1990, str. 3.

--------------------------------------------------
Sklep Komisije

z dne 12. januarja 1990

o dokončni sklenitvi v imenu Evropske skupnosti za atomsko energijo Okvirnega sporazuma o znanstvenem in tehničnem sodelovanju med Evropskimi skupnostmi in Republiko Islandijo

(90/24/Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ker je bil Okvirni sporazum o znanstvenem in tehničnem sodelovanja med Evropskimi skupnostmi in Republiko Islandijo 1 podpisan 30. oktobra 1989;

ker je Svet s Sklepom Sveta z dne 19. junija 1989 odobril ta okvirni sporazum za namen dokončne sklenitve s strani Komisije v imenu Evropske skupnosti za atomsko energijo;

ker mora biti ta okvirni sporazum dokončno sklenjen v imenu Evropske skupnosti za atomsko energijo,

SKLENILA:

Člen 1

Okvirni sporazum o znanstvenem in tehničnem sodelovanja med Evropskimi skupnostmi in Republiko Islandijo je s tem dokončno sklenjen v imenu Evropske skupnosti za atomsko energijo.

Člen 2

Predsednik Komisije v imenu Evropske skupnosti za atomsko energijo poda uradno obvestilo, predvideno v členu 12 Okvirnega sporazuma.

V Bruslju, dne 12. januarja 1990

Za Komisijo

Predsednik

Jacques Delors
Uradni list L 317 , 31/10/1989 str. 0048 - 0048



Sklep predsednika sodišča PREDSEDNIK SODIŠČA ob upoštevanju člena 32d Pogodbe o ustanovitvi Evropske skupnosti za premog in jeklo, ob upoštevanju člena 168a Pogodbe o ustanovitvi Evropske gospodarske skupnosti, ob upoštevanju člena 140a Pogodbe o ustanovitvi Evropske skupnosti za atomsko energijo, ob upoštevanju Sklepa Sveta z dne 24. oktobra 1998 o ustanovitvi Sodišča prve stopnje Evropskih skupnosti in zlasti člena 13 Sklepa, ker so člani Sodišča prve stopnje, imenovani v medsebojnem soglasju vlad držav članic, zaprisegli pred Sodiščem; ker Sodišče prve stopnje lahko izvaja sodne naloge, ki so mu zaupane, IZJAVLJA: Sodišče prve stopnje Evropskih skupnosti je zakonito ustanovljeno. Člen 3 Sklepa Sveta z dne 24. oktobra 1988 o ustanovitvi Sodišča prve stopnje Evropskih skupnosti začne veljati z dnem objave tega sklepa v Uradnem listu Evropskih skupnosti. V Luxembourgu, 11. oktobra 1989 Predsednik Sodišča --------------------------------------------------
Odločba Sveta

z dne 3. maja 1989

o pooblastitvi držav članic, da sprejmejo spremembo Carinske konvencije o zvezku ATA za začasni uvoz blaga (Konvencija ATA)

(89/345/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker so države članice pogodbenice Carinske konvencije o zvezku ATA za začasni uvoz blaga (Konvencija ATA), sklenjene 6. decembra 1961 v Bruslju; ker Skupnost ni pogodbenica navedene konvencije, saj ta ne vsebuje določbe, ki bi ji omogočala pristop h Konvenciji;

ker je bilo na pobudo nekaterih držav članic na prvem zasedanju pogodbenic dne 26. novembra 1987 sprejeto priporočilo za spremembo navedene konvencije in ker je sprememba zadevala Prilogo h Konvenciji, ki vsebuje vzorec zvezka ATA; ker je generalni sekretar Sveta za carinsko sodelovanje obvestil pogodbenice o tem priporočilu dne 4. novembra 1988;

ker v členih 12 in 14 Uredbe Komisije (EGS) št. 1751/84 z dne 13. junija 1984 o nekaterih določbah za uporabo Uredbe Sveta (EGS) št. 3599/82 o postopku začasnega uvoza [1] predpisi Skupnosti omogočajo uporabo zvezkov ATA za začasni uvoz blaga; ker uporaba zvezkov ATA lajša izpolnjevanje formalnosti za začasni uvoz blaga in prinaša koristi za mednarodne trgovinske dejavnosti; ker zato priporočena sprememba sodi v pristojnost Skupnosti v okviru skupne trgovinske politike; ker je zato, da bi omogočili uveljavitev spremembe, treba države članice pooblastiti, da jo sprejmejo,

SKLENIL:

Člen 1

Države članice so pooblaščene, da sprejmejo spremembo Carinske konvencije o zvezku ATA za začasni uvoz blaga (Konvencija ATA), sklenjene dne 6. decembra 1961 v Bruslju, zlasti v zvezi s Prilogo, ki vsebuje vzorec zvezka ATA.

Člen 2

Ta odločba je naslovljena na države članice.

V Bruslju, 3. maja 1989

Za Svet

Predsednik

P. Solbes

[1] UL L 171, 29.6.1984, str. 1.

--------------------------------------------------
Odločba Komisije

z dne 10. februarja 1989

o dopolnitvi Prilog k Direktivi Sveta 82/894/EGS o prijavljanju živalskih bolezni v Skupnosti

(89/162/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti [1], kakor je bila nazadnje spremenjena z Uredbo (EGS) št. 3768/85 [2], in zlasti člena 5(2) Direktive,

ker bi lahko epidemiološko stanje v zvezi z nekaterimi boleznimi, ki jih ne zajema Direktiva 82/894/EGS, predstavljalo dodatno nevarnost za črede Skupnosti;

ker je zato treba navedene dodatne bolezni dodati na seznam obvezno prijavljivih kužnih bolezni;

ker bodo potrebni tudi dodatni podatki v zvezi z vrstami, ki so prizadete zaradi navedenih bolezni in še niso nikjer zajete;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Direktiva 82/894/EGS se spremeni:

1. Prilogi I se doda naslednje:

"afriška konjska kuga

vezikularni stomatitis

kuga drobnice

mrzlica doline Rift

vozličasti dermatitis

osepnice ovac in koz

infekciozna hematopoetska nekroza".

2. Na koncu vrstic 7, 8 in 9 odstavka 1 Priloge II se doda naslednje:

"(f) kopitarji (g) ribe (h) prosto živeče vrste."

Člen 2

Ta odločba je naslovljena na države članice.

V Bruslju, 10. februarja 1989

Za Komisijo

Ray Mac Sharry

Član Komisije

[1] UL L 378, 31.12.1982, str. 58.

[2] UL L 362, 31.12.1985, str. 8.

--------------------------------------------------
Sklep Sveta

z dne 3. maja 1989

o sklenitvi Tretjega dodatnega protokola k Sporazumu med Evropsko gospodarsko skupnostjo in Republiko Islandijo zaradi pristopa Kraljevine Španije in Portugalske republike k Skupnosti

(89/433/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 113 Pogodbe,

ob upoštevanju predloga Komisije,

ker bi popolna odprava carin pri uvozu iz Španije, ki bi jo uvedla Republika Islandija, olajšala trgovino med obema državama;

ker Dodatni protokol k Sporazumu med Evropsko gospodarsko skupnostjo in Republiko Islandijo [1] neposredno po pristopu Kraljevine Španije in Portugalske republike k Skupnosti, podpisan v Bruslju 22. julija 1972, ne predvideva, da bi Republika Islandija popolnoma odpravila carine za izdelke, ki se uvažajo iz Španije;

ker je zato treba odobriti Tretji dodatni protokol k temu sporazumu, da bi omogočili popolno odpravo carin za izdelke, ki jih ureja Sporazum in ki se uvažajo v Islandijo iz Španije,

SKLENIL:

Člen 1

Tretji dodatni protokol k Sporazumu med Evropsko gospodarsko skupnostjo in Republiko Islandijo neposredno po pristopu Kraljevine Španije in Portugalske republike k Skupnosti se odobri v imenu Skupnosti.

Besedilo Protokola je priloženo temu sklepu.

Člen 2

Predsednik Sveta uradno obvesti, kot je določeno v členu 3 Protokola [2].

Člen 3

Ta sklep začne veljati naslednji dan po objavi v Uradnem listu Evropskih skupnosti.

V Bruslju, 3. maja 1989

Za Svet

Predsednik

P. Solbes

[1] UL L 301, 31.12.1971, str. 2.

[2] Datum začetka veljavnosti Protokola bo objavil Generalni sekretariat Sveta v Uradnem listu Evropskih skupnosti.

--------------------------------------------------
Odločba Sveta

z dne 5. aprila 1989

o spremembi Odločbe 78/774/EGS o dejavnostih nekaterih tretjih držav v pomorskem tovornem prometu

(89/242/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 84(2) Pogodbe,

ob upoštevanju osnutka odločbe, ki ga je predložila Komisija [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker Odločba 78/774/EGS [4] določa podlago za informacijski sistem v zvezi z dejavnostmi nekaterih tretjih držav v pomorskem tovornem prometu;

ker člen 2 omenjene odločbe predvideva, da se o uporabi informacijskega sistema za ladjevja tretjih držav odloča s soglasjem;

ker je treba ta postopek spremeniti glede na spremenjeni člen 84(2) Pogodbe, ki predvideva glasovanje s kvalificirano večino,

SPREJEL NASLEDNJO ODLOČBO:

Člen 1

"(1) Svet s kvalificirano večino odloči, za katero ladjevje tretjih držav se informacijski sistem skupno uporablja"

Člen 2

Ta odločba je naslovljena na države članice.

V Luxembourgu, 5. aprila 1989

Za Svet

Predsednik

M. Chaves Gonzalez

[1] UL C 28, 3.2.1989, str. 10.

[2] UL C 69, 20.3.1989.

[3] UL C 71, 20.3.1989, str. 25.

[4] UL L 258, 21.9.1978, str. 35.

--------------------------------------------------
Sklep Sveta

z dne 21. novembra 1988

o sklenitvi Četrtega dodatnega protokola k Sporazumu med Evropsko gospodarsko skupnostjo in Državo Izrael

(88/596/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 238 Pogodbe,

ob upoštevanju priporočila Komisije [1],

ob upoštevanju privolitve Evropskega parlamenta [2],

ker je treba Četrti dodatni protokol k Sporazumu med Evropsko gospodarsko skupnostjo in Državo Izrael [3], podpisan v Bruslju 11. maja 1975, odobriti,

SKLENIL:

Člen 1

Četrti dodatni protokol k Sporazumu med Evropsko gospodarsko skupnostjo in Državo Izrael se s tem odobri v imenu Skupnosti.

Besedilo Protokola je priloženo temu sklepu.

Člen 2

Predsednik Sveta da uradno obvestilo, predvideno v členu 8 Protokola [4].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 21. novembra 1988

Za Svet

Predsednik

Th. Pangalos

[1] UL C 104, 21.4.1987, str. 8.

[2] UL C 290, 14.11.1988.

[3] UL L 136, 28.5.1975, str. 3.

[4] UL L 327, 30.11.1988, str. 56.

--------------------------------------------------
Sklep Sveta

z dne 18. maja 1987

o dodelitvi možnega ulova trsk na območju Spitsbergena in Bear Islanda ter na razdelku 3M, kakor je opredeljeno v Konvenciji NAFO

(87/277/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 170/83 z dne 25. januarja 1983 o vzpostavitvi sistema Skupnosti za ohranjanje in upravljanje ribolovnih virov [1], kakor je bila spremenjena z Aktom o pristopu Španije in Portugalske, in zlasti člena 11 Uredbe,

ob upoštevanju predloga Komisije,

ker je treba dodeliti možen ulov trsk na območju Spitsbergena in Bear Islanda (razdelek ICES II b) ter na razdelku 3M urejevalnega območja, opredeljenega v Konvenciji NAFO, da bi zagotovili smotrno upravljanje količin, ki so na voljo Skupnosti;

ker je treba pravila za dodelitev tega možnega ulova sprejeti glede na to, kako se staleži razvijajo, zato da bi ribičem omogočili stabilno organizacijo njihovega ribištva;

ker dodelitev dela staleža trsk na območju Spitsbergena in Bear Islanda, ki je na voljo Skupnosti, na noben način ne vpliva na pravice in obveznosti, ki izhajajo iz Pariške pogodbe iz leta 1920,

SKLENIL:

Ediničlen

Možen ulov trsk na območju Spitsbergena in Bear Islanda (razdelek ICES II b) ter na razdelku 3M Upravnega območja, opredeljenega v Konvenciji NAFO, se dodeli v skladu s tabelama v Prilogi.

V Bruslju, 18. maja 1987

Za Svet

Predsednik

P. De Keersmaeker

[1] UL L 24, 27.1.1983, str. 1.

--------------------------------------------------

PRILOGA

Trske, Spitsbergen — Bear Island (razdelek ICES II b)

TAC (v tonah) | Delež Skupnosti (v tonah) | Nemčija % | Španija % | Francija % | Portugalska % | Združeno kraljestvo % | Druge države članice |

| PRVI DEL | Odstotek deleža Skupnosti po odbitku standardne količine, dodeljene "drugim državam članicam" | Standardna količina |

| 21000 ali manj | 15,31 | 52,15 | 8,61 | 11,01 | 12,92 | 100 ton |

| DRUGI DEL | Odstotek deleža Skupnosti po odbitku prvega dela in količine, dodeljene "drugim državam članicam" | Standardna količina |

| 21001 — 23100 | 25,67 | 30,11 | 17,37 | 4,50 | 22,35 | 250 ton |

| | Odstotek deleža Skupnosti |

700001 — 800000 | 23101 — 26400 | 2 |

800001 — 900000 | 26401 — 29700 | 3 |

900001 — 1000000 | 29701 — 33000 | 4 |

1000001 — ali več | 33001 ali več | | | | | | 5 |

Trske, NAFO 3M

| Nemčija % | Španija % | Francija % | Portugalska % | Združeno kraljestvo % |

PRVI DEL

7500 ton ali manj | 9,33 | 28,67 | 4,00 | 39,33 | 18,67 |

DRUGI DEL

več kot 7500 ton | 1,76 | 37,81 | 5,38 | 51,97 | 3,08 |

--------------------------------------------------
Sklep Sveta

z dne 28. septembra 1987

o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Libanonsko republiko

(87/513/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 238,

ob upoštevanju priporočila Komisije,

ob upoštevanju soglasja Evropskega parlamenta [1],

ker je treba potrditi Dodatni protokol k Sporazumu o sodelovanju med Evropsko gospodarsko skupnostjo in Libanonsko republiko [2], podpisanim v Bruslju 3. maja 1977,

SKLENIL:

Člen 1

V imenu Skupnosti se s tem sklepom potrdi Dodatni protokol k Sporazumu o sodelovanju med Evropsko gospodarsko skupnostjo in Libanonsko republiko.

Besedilo protokola je priloženo temu sklepu.

Člen 2

Predsednik Sveta opravi notifikacijo, predvideno v členu 5 protokola [3].

Člen 3

Ta sklep začne veljati dan po objavi v Uradnem listu Evropskih skupnosti.

V Bruslju, 28. septembra 1987

Za Svet

Predsednik

B. Haarder

[1] Soglasje z dne 16. septembra 1987 (še ni objavljeno v Uradnem listu).

[2] UL L 267, 27. 9. 1978, str. 2.

[3] Dan začetka veljavnosti Protokola bo Generalni sekretariat Sveta objavil v Uradnem listu Evropskih skupnosti.

--------------------------------------------------
Sklep sveta

z dne 9. februarja 1987

o sklenitvi okvirnih sporazumov o znanstvenem in tehničnem sodelovanju med Evropskimi skupnostmi ter Kraljevino Švedsko, Švicarsko konfederacijo, Republiko Finsko, Kraljevino Norveško in Republiko Avstrijo

(87/177/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 235,

ob upoštevanju predloga Komisije,

ob upoštevanju mnenja Evropskega parlamenta [1],

ker so bili okvirni sporazumi o znanstvenem in tehničnem sodelovanju med Evropskimi skupnostmi ter Kraljevino Švedsko [2], Švicarsko konfederacijo [3], Republiko Finsko [4], Kraljevino Norveško [5] in Republiko Avstrijo [6], podpisani 13. januarja 1986, 8. januarja 1986, 29. aprila 1986, 27. junija 1986 oziroma 15. julija 1986;

ker je treba te okvirne sporazume odobriti,

SKLENIL:

Člen 1

Okvirni sporazumi o znanstvenem in tehničnem sodelovanju med Evropskimi skupnostmi ter Kraljevino Švedsko, Švicarsko konfederacijo, Republiko Finsko, Kraljevino Norveško in Republiko Avstrijo se odobrijo v imenu Evropske gospodarske Skupnosti.

Člen 2

Predsednik Sveta da v imenu Evropske gospodarske Skupnosti uradno obvestilo, predvideno v členu 13 okvirnega sporazuma [7].

V Bruslju, 9. februarja 1987

Za Svet

Predsednik

M. Eyskens

[1] UL C 7, 12.1.1987.

[2] UL L 313, 22.11.1985, str. 1.

[3] UL L 313, 22.11.1985, str. 5.

[4] UL L 78, 24.3.1986, str. 23.

[5] UL L 78, 24.3.1986, str. 26.

[6] UL L 216, 5.8.1986, str. 7.

[7] Datum začetka veljavnosti Sporazumov v Uradnem listu Evropskih skupnosti objavi generalni sekretariat Sveta.

--------------------------------------------------